Makaronitooted

Makaronitooted on teraviljajahust ja veest valmistatud toiduained. Kuna roog on pärit Itaaliast, kus sellisel toitainel on nimeks pasta (mis tähendab tainast), siis kutsutakse selliseid toiduaineid ka pastaks. Makaronitooted jaotuvad kahte kategooriasse: kuivatatud (pasta secca) ja värske (pasta fresca). Enamus kuivatatud makaronitooteid valmistatakse tööstuslikult, kuigi neid on võimalik valmistada ka kodus. Värsket pastat valmistatakse traditsiooniliselt käsitsi või lihtsate pastamasinate abil. Suurem osa poes müüdavatest värsketest pastadest valmistatakse samuti tööstuslikult. Nii kuivatatud kui ka värskeid makaronitooteid on mitmes erinevas vormis ning 310 konkreetset vormi tuntakse enam kui 1300 dokumenteeritud nime all. Itaalias on konkreetsete pastavormide või -tüüpide nimed sageli asukohati erinevad. Näiteks pastavormi cavatelli tuntakse olenevalt linnast ja piirkonnast 28 erineva nimega. Erinevaks kasutuseks on kasutusel erinevad nimetused fettuccine, tagliatelle, pappardelle (eri laiusega lintnuudlid), farfalle (liblikmakaronid), fusilli (spiraalmakaronid), orzo (otstarbelt supimakaronid, kujult riisiterataolised), cannelloni, tortellini (mõlemad on täidisega makaronid, esimest nimetatud ka rullmakaronideks), conchiglie teokarbid (vigurmakaronid). Aasia köökides - Hiinas, Jaapanis, Koreas, Vietnamis kui ka Tais on samuti kasutusel palju makaronitooteid, nuudleid millest tehakse erinevaid suppe ja wokiroogasid. Nuudlimaterjaliks kasutatakse nii nisu, riisi, tatart, mungauba, maguskartulit ja jamsijuurt. Jaapani valmistatakse konjaci-nimelisest jamsist tehtud läbipaistvad shirataki-nuudleid, mis on pea nullkalorsusega ja gluteenivabad. Jaapanlased valmistavad nuudleid isegi kirsiõitest. Eri kujuga makaronisorte tekkisid pärast ühendatud Itaalia riigi sündi (1870) ja koos Vahemere dieedi moodiminekuga. Neid liigitatakse kuju ja suuruse ning koostisainete järgi. Makaronisorte on väga palju, ainuüksi Itaalias üle 300 sorti. Näiteks mõned sordid: Alfabeto – väikesed tähekujulised supimakaronid Anellini – väikesed rõngad, mida kasutatakse suppides ja puljongites, supimakaronid Canneroni – rõngakujulised sarvmakaronid Cannelloni – rullmakaronid Chifferi piccoli lisci – juuspeened niidid Chifferi poccoli rigati – eelmise ribiline variant Chifferini Rigati – väikesed torukujulised soonelised sarvmakaronid Conchigliette – väikesed teokarbid, vigurmakaronid Conchigliette rigati – suured ribilised teokarbid, vigurmakaronid Ditali – lühikesed torukesed, sarvmakaronid Ditalini – Ditali väiksem variant, sarvmakaronid Ditalini lisci – Ditali pehmem variant Elicoidali – pikemad torukesed Fagiolini – aedoakaunakujulised vigurmakaronid Farfalle – liblikmakaronid Fusilli – spiraalmakaronid Fusilli integrali – täisteranisu spiraalmakaronid Fusillata casareccia – kruvikujulised spiraalmakaronid Gnocchi – teokarbikujulised vigurmakaronid Gnocchi integrali – täisteranisust teokarbikujulised vigurmakaronid Gnocchetti sardi – sardiinia teokarbikujulised vigurmakaronid Lasagne doppia riccia – sakilise servaga lasanjeplaat Lasagne verdi – spinatiga roheliseks värvitud lasanjeplaat Lingue di passero – jämedamad spagetid Linguine, Bavettine – Lingue peenem variant Lumache rigate grandi – suured ribilised teokarbi kujulised vigurmakaronid Macaroni – jämedad torukujulised sarvmakaronid Mafaldine – lainelise servaga lintnuudlid Mezze penne rigate tricolori – itaalia lipu värvides penned Orecchiette – kausikujuline pasta Orzo – riisiterataolised supimakaronid Pappardelle – lintnuudlid Penne lisce – viltuse lõikepinnaga torupasta Penne rigate – ribiline viltuse lõikepinnaga täistera makaronid Pennoni rigati – suur ribiline viltuse lõikepinnaga sarvmakaron Peperini – teralised supimakaronid Perciatellini – õõnesmakaronid Pipe Rigate – ribilised torukesed Puntalette – riisiterakujuline supimakaronid Ravioolid – nelinurksed täidisega värsked või külmutatud makaronid. Täidiseks tavaliselt liha, juust või peenestatud köögiviljad. Rigatoni – jämedad õõnesmakaronid Ruote – kodaratega rattakujulised makaronid Spaghetti integrali – täisteraspagett Spaghettini – pikk peenike õõnsuseta makaron, spagett Stelline – väikesed tähekesed, supimakaron Tagliatelle – keras lintnuudlid Tagliatelle verdi – kuivatatud spinatimaitselised keras lintnuudlid Tomato spirali – tomatimaitselised spiraalmakaronid Tortellini – väikesed klimbid Tortelloni – sõõrjas täidisega makaron Zite – pikk õõnesmakaronid "Aasia nuudlid: Kuidas nuudleid vitsutades saledaks saada?". Õhtuleht. 3. mai 2020.